🎨 Hvordan velger jeg en fargepalett for logoen min?
Fargevalg for din logo er avhengig av mange ting. Siden farger er veldig subjektivt, vil du kanskje sette din egen personlige preferanse til side og velge et fargeskjema som reflekterer ditt merkes identitet.
 
 Spør deg selv:
 
  	Hva vil jeg at merket mitt skal reflektere og hvilke farger kan få frem budskapet?
  	Hvem er målgruppen og hvilke farger vil appellere mest til dem?
  	Hvor kommer jeg til å benytte logoen? Vil dens farger ha en kontrast til ulike bakgrunner?
 
 Fargepsykologi spiller også en viktig rolle her. Mørke blåfarger og grå farger vil for eksempel gi en følelse av sikkerhet, noe som kan være et godt valg til logoer som er preget av en stor bedrift.
 
 Sterke rød- og gul-farger kan virkelig hjelpe logoen til å skille seg ut fra mengden men bør brukes varsomt da disse fargene også ofte kan assosieres med fare.
 
 Enkelte typer grønn, eller en kombinasjon av grønn og blå vil ofte minne oss om naturen, mens en logo i skinnende neon grønt vil virke “ungt” eller til og med futuristisk.
 
 Det er alltid en god ide å gjøre seg kjent med fargehjulet. Komplementærfarger – farger på den motsatte siden av fargehjulet, slik som rød og grønn eller blå og oransje – kan skape et godt harmonisk fargeskjema til logoen din, med god kontrast. Nabofarger – farger som er nært hverandre i hjulet, slik som rød og oransje eller blå og lilla – kan også være en god base for din fargepalett.